日日煮

日日煮係香港一個提倡「生活就要極致」理念同提供烹飪靈感嘅食譜網站。佢除咗有原創食譜同埋教煮嘢食嘅片，另外有啲畀新手嘅煮食貼士，目標係傳播烹飪嘅樂趣，同埋倡導健康嘅生活方式。呢個網係由朱嘉盈喺2012年開辦。

日日煮除咗有官方網站之外，重有其他社交媒體平台，包括Facebook、Instagram、YouTube等等，另外仲有Apps、烹飪書同煮食工作室等等，提供唔同渠道去搵食譜同畀人分享煮食體驗。

另外，日日煮喺香港亦都推出咗自家品牌嘅食品，包括醬料，即食料理包、蜜茶等等。

創辦人 
朱嘉盈，曾經係香港上海匯豐私人銀行投資管理部做證券研究部主管，負責大中華區嘅證券研究。

朱嘉盈12歲跟父母移民去美國，喺美國西雅圖華盛頓大學修讀商業及財經學士。之後獲摩根士丹利頒發獎學金，去早稻田大學進修，畢業之後就返香港係銀行研究股票。

由於佢父母熱愛烹飪，佢自細對烹飪有濃厚嘅興趣。2012年，朱嘉盈離開香港上海匯豐私人銀行，創辦日日煮，上載食譜同烹飪影片，同網友分享。

發展歷程

日日煮工作室 
日日煮工作室喺2015年設立，喺上環荷里活道，主要舉辦唔同嘅烹飪課程同埋畀會員借用場地。

烹飪班主要係由飲食Blogger教授，課程內容包括各個種類嘅菜式，有中西泰式台法等等，例如法式玫瑰蘋果批、老北京宮廷菜、台灣夜市系列等等。

Day Day Cook Youtube
Viu.com 日常煮意

香港網站